করাচীর মডেল হাইস্কুলে অধ্যয়ন করতেন গোগুমল কিষেনচন্দ। ১৯৩৯-৪০ মৌসুমে সিন্ধুর বর্ষসেরা বিদ্যালয় বালকের সম্মাননা লাভ করেন। ঐ মৌসুমে তিনি বারোটি শতরানের ইনিংস খেলেন। তন্মধ্যে সর্বোচ্চ করেন অপরাজিত ১৭৫* রান। ১৫ বছর বয়সে সিন্ধুর সদস্যরূপে অভিষেক ঘটে তার। বোম্বে পঞ্চদলীয় প্রতিযোগিতায় নিজস্ব প্রথম আসরে অংশ নেন। পার্সিসের বিপক্ষে মনোরম ৭৫ ও মুসলিমের বিপক্ষে অপরাজিত ১৭৫ রান তুলেন। পঞ্চদলীয় খেলায় তিন শতক সহযোগে ১০১.০০ গড়ে ৬১১ রান সংগ্রহ করেছিলেন তিনি।

ভারতীয় ক্রিকেটে মাঝারিমানের সফলতা পেয়েছেন। সঙ্কোচ চিত্তে ডানহাতে ব্যাটিং করলেও রক্ষণাত্মক ঢংয়ে খেলার প্রয়োজনীয় গুণাবলীর অধিকারী ছিলেন তিনি। অনেকটা বাঁকানো অবস্থায় ব্যাট নিয়ে ক্রিজে দাঁড়াতেন। তাসত্ত্বেও চমৎকারভাবে ড্রাইভ ও হুকের মার মারতেন। এছাড়াও মাঝে-মধ্যে দলের প্রয়োজনে লেগ ব্রেক বোলিং করতেন তিনি।

প্রথম-শ্রেণীর ক্রিকেট
আন্তর্জাতিক ক্রিকেট
ব্যক্তিগত জীবন
শৈশবকাল